ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1991 σχετικά με τη διοργάνωση προγραμμάτων επιμόρφωσης για το προσωπικό που διενεργεί κτηνιατρικούς ελέγχους στη Γερμανία (Το κείμενο στη γερμανική γλώσσα είναι το μόνο αυθεντικό) (91/447/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 91/133/ΕΟΚ (2), και ιδίως το άρθρο 36,

Εκτιμώντας:

ότι οι γερμανικές αρχές ζήτησαν από την Επιτροπή να αναθέσει στην αρμόδια αρχή Senatsverwaltung fuer Gesundheit, Berlin, τη διοργάνωση προγραμμάτων επιμόρφωσης που ανταποκρίνονται στους όρους που καθορίζονται στο άρθρο 36 της απόφασης 90/424/ΕΟΚ-

ότι πρέπει να καθοριστούν οι λεπτομέρειες αυτής της ενέργειας καθώς και το ύψος της χρηματοδοτικής συμμετοχής της Κοινότητας-

ότι οι στόχοι που επιδιώκονται με την εν λόγω ενέργεια επιβάλλουν να προβλεφθεί η συμμετοχή προσωπικού που διενεργεί κτηνιατρικούς ελέγχους από άλλα κράτη μέλη-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Κατά την έννοια της παρούσας απόφασης, ως αρμόδια αρχή νοείται η Senatsverwaltung fuer Gesundheit, Berlin, που εκπροσωπείται από τον διευθυντή του τμήματος IV (κτηνιατρικός τομέας, έλεγχος προϊόντων ειδών διατροφής και φαρμακευτικός τομέας).

Άρθρο 2

Η αρμόδια αρχή αναλαμβάνει τη δέσμευση:

1) να διοργανώσει το 1991, 1992, 1993 και 1994, προγράμματα επιμόρφωσης για το προσωπικό του κτηνιατρικού τομέα. Η φύση, το περιεχόμενο και το χρονοδιάγραμμα αυτών των προγραμμάτων ορίζονται σε παράρτημα-

2) να προορίζει τις μισές από τις προσφερόμενες θέσεις για το προσωπικό που διενεργεί κτηνιατρικούς ελέγχους στα άλλα κράτη μέλη. Κατά την κατανομή των θέσεων, πρέπει να επιδιώκεται η ύπαρξη ισορροπίας μεταξύ των κρατών μελών-

3) να υποβάλει στην Επιτροπή και στα κράτη μέλη που συνέρχονται στα πλαίσια της Μόνιμης Κτηνιατρικής Επιτροπής, ετήσια έκθεση για τη διεξαγωγή της εν λόγω ενέργειας. Η πρώτη έκθεση πρέπει να υποβληθεί τον Ιούνιο του 1992.

Άρθρο 3

Η χρηματοδοτική συμμετοχή της Κοινότητας καθορίζεται σε:

- 50 % των εξόδων που αναλαμβάνει η αρμόδια αρχή για τα μαθήματα τελειοποίησης των εγκεκριμένων γερμανών κτηνιάτρων,

- 100 % των εξόδων που αναλαμβάνει η αρμόδια αρχή για τη στέγαση και τα μαθήματα τελειοποίησης του προσωπικού από τα άλλα κράτη μέλη.

Άρθρο 4

1. Τα έξοδα που αναφέρονται στο άρθρο 3 πρώτη περίπτωση είναι τα εξής:

- έξοδα διδασκαλίας,

- έξοδα τεκμηρίωσης, υλικού και εξοπλισμού,

- έξοδα μετακίνησης και διαμονής των ομιλητών.

2. Τα έξοδα που αναφέρονται στο άρθρο 3 δεύτερη περίπτωση περιλαμβάνουν:

- τα έξοδα που αναφέρονται στην παράγραφο 1,

- τα έξοδα πληροφόρησης των αρμοδίων αρχών άλλων κρατών μελών για τα προγράμματα επιμόρφωσης,

- τα έξοδα για τη βοήθεια σε θέματα γλώσσας που είναι αναγκαία για την καλή διεξαγωγή των προγραμμάτων επιμόρφωσης,

- τα έξοδα διαμονής του προσωπικού από τα άλλα κράτη μέλη.

Άρθρο 5

Η χρηματοδοτική συμμετοχή της Κοινότητας χορηγείται μετά την υποβολή των σχετικών δικαιολογητικών.

Άρθρο 6

Πριν από τις 30 Σεπτεμβρίου 1994, η Επιτροπή καταρτίζει παιδαγωγικό και οικονομικό απολογισμό βάσει έκθεσης που υποβάλλεται από την αρμόδια αρχή.

Είναι δυνατόν να ληφθεί νέα απόφαση, υπό το φώς της αποκτηθείσας πείρας, για την ανάπτυξη και βελτίωση της εν λόγω δράσης.

Άρθρο 7

Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 29 Ιουλίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 19. (2) ΕΕ αριθ. L 66 της 13. 3. 1991, σ. 18.

ΠΑΡΑΡΤΗΜΑ

Ι

ΦΥΣΗ ΤΩΝ ΠΡΟΓΡΑΜΜΑΤΩΝ ΕΠΙΜΟΡΦΩΣΗΣ

1. Πρόκειται για προγράμματα επιμόρφωσης που προορίζονται για το προσωπικό που συμμετέχει στις εργασίες ελέγχου. Τα προγράμματα αυτά αποσκοπούν τόσο στην εξέλιξη του επιπέδου των γνώσεων όσο και στην ενίσχυση της αμοιβαίας εμπιστοσύνης του προσωπικού των διαφόρων κρατών μελών με την ανταλλαγή των εμπειριών τους.

2. Κατ' αρχήν τα προγράμματα επιμόρφωσης θα είναι διάρκειας δύο εβδομάδων και θα προορίζονται για 44 άτομα. Θα περιλαμβάνουν ένα θεωρητικό και ένα πρακτικό μέρος. Εξάλλου, οι συμμετέχοντες θα συντάξουν από κοινού έκθεση για το συγκεκριμένο θέμα, η σημασία του οποίου για την Κοινότητα θα διαφανεί κατά τη διάρκεια διεξαγωγής του προγράμματος.

ΙΙ 1. ΠΡΟΓΡΑΜΜΑ αριθ. 1 Γάλα και γαλακτοκομικά προϊόντα Το πρόγραμμα θα περιλαμβάνει παρουσίαση των κοινοτικών διατάξεων και θα εξετάσει ορισμένες εθνικές ιδιαιτερότητες.

Θα τονισθεί κυρίως ο έλεγχος των καταλοίπων (αξιολόγηση και ανάλυση των καταλοίπων των παρασιτοκτόνων, διοξίνης, βαρέων μετάλλων και φαρμάκων).

Το πρόγραμμα προβλέπει την επίσκεψη σε εγκαταστάσεις παραγωγής και επεξεργασίας γάλακτος ώστε να γίνει γνωστή η σχέση μεταξύ του συστήματος αυτόνομου ελέγχου και των επίσημων ελέγχων καθώς και η επαλήθευση της αποτελεσματικότητας της θερμικής επεξεργασίας. Θα εξεταστεί το πρόβλημα της παράδοσης νωπού γάλακτος στον καταναλωτή.

Το πρόγραμμα προβλέπει μια θεωρητική και πρακτική επίδειξη του ελέγχου της υγείας των γαλακτοφόρων ζώων και της υγιεινής στην επιχείρηση παραγωγής.

Όσον αφορά τα γαλακτοκομικά προϊόντα, θα εξεταστούν οι πτυχές οι σχετικές με την μεταφορά και τους ελέγχους που συνδέονται με την αγορά. 2. ΠΡΟΓΡΑΜΜΑ αριθ. 2 Αλιευτικά προϊόντα, μαλάκια και μαλακόστρακα, προϊόντα υδατοκαλλιέργειας Κάθε πρόγραμμα θα διεξάγεται σε μια γερμανική πόλη που διαθέτει αλιευτικό λιμένα.

Το πρόγραμμα θα περιλαμβάνει μια παρουσίαση των κοινοτικών διατάξεων.

Όσον αφορά τα αλιευτικά προϊόντα, τα μαλάκια και τα μαλακόστρακα, το πρόγραμμα θα εξετάσει το σύστημα ελέγχου των επιχειρήσεων των αγορών στην ιχθυόσκαλα ψαριών, των επιχειρήσεων μεταποίησης, των ψυκτικών εγκαταστάσεων και των αποθηκών.

Θα τονισθεί κυρίως ο έλεγχος των τοξινών και των καταλοίπων (βαρέα μέταλλα και παρασιτοκτόνα). Θα παρουσιαστούν οι μέθοδοι ανίχνευσης και η αξιολόγηση των αποτελεσμάτων και των αναλύσεων καταλοίπων.

Το πρόγραμμα θα περιλαμβάνει μια παρουσίαση του συστήματος ελέγχου των αλιευτικών προϊόντων προελεύσεως τρίτων χωρών.

Όσον αφορά τα προϊόντα υδατοκαλλιέργειας, το πρόγραμμα θα περιλαμβάνει ανάλυση των μεθόδων εκτροφής, με στόχο την πρόληψη της εκδήλωσης και ανάπτυξης μεταδοτικών ασθενειών. Θα επιχειρηθεί μια προσέγγιση του προβλήματος των καταλοίπων στην υδατοκαλλιέργεια.

Θα συζητηθούν ορισμένες πτυχές της προστασίας των ζώων. 3. ΠΡΟΓΡΑΜΜΑ αριθ. 3 Κρέατα και προϊόντα με βάση το κρέας

Το πρόγραμμα θα περιλαμβάνει μια παρουσίαση των κοινοτικών διατάξεων.

Θα τονισθεί κυρίως ο έλεγχος των καταλοίπων.

Θα εξετασθούν κυρίως οι θεωρητικές και πρακτικές πλευρές και θα γίνει μια εκτίμηση από νομικής πλευράς, λαμβάνοντας ως παράδειγμα τις ουσίες που αποτελούν αντικείμενο εθνικών σχεδίων ελέγχου.

Θα παρουσιασθεί το καθεστώς ελέγχου που προβλέπεται στην οδηγία 90/675/ΕΟΚ.

Θα συζητηθούν δε οι πιθανές επιπτώσεις των συνθηκών μεταφοράς και του τρόπου σφαγής στην ποιότητα του κρέατος.

ΙΙΙ

ΠΡΟΒΛΕΠΟΜΕΝΟ ΧΡΟΝΟΔΙΑΓΡΑΜΜΑ ΤΩΝ ΠΡΟΓΡΑΜΜΑΤΩΝ ΕΠΙΜΟΡΦΩΣΗΣ

Οκτώβριος/Νοέμβριος 1991: Αλιευτικά προϊόντα, μαλάκια και μαλακόστρακα, προϊόντα υδατοκαλλιέργειας Σεπτέμβριος 1992: Γάλα και γαλακτοκομικά προϊόντα Οκτώβριος 1992: Αλιευτικά προϊόντα, μαλάκια και μαλακόστρακα, προϊόντα υδατοκαλλιέργειας Νοέμβριος 1992: Κρέατα και προϊόντα με βάση το κρέας Φεβρουάριος 1993: Κρέατα και προϊόντα με βάση το κρέας Ιούνιος 1993: Αλιευτικά προϊόντα, μαλάκια και μαλακόστρακα, προϊόντα υδατοκαλλιέργειας Νοέμβριος 1993: Γάλα και γαλακτοκομικά προϊόντα Φεβρουάριος 1994: Κρέατα και προϊόντα με βάση το κρέας Ιούνιος 1994: Γάλα και γαλακτοκομικά προϊόντα

ΠΡΟΒΛΕΠΟΜΕΝΗ ΚΑΤΑΣΤΑΣΗ ΤΩΝ ΕΞΟΔΩΝ

Τετραετές πρόγραμμα, εννέα προγράμματα

σε γερμανικά μάρκα σε Ecu 1. Έξοδα διδασκαλίας 131 068 65 534 2. Έξοδα τεκμηρίωσης και υλικό διδασκαλίας 26 086 13 043 - στα γερμανικά 3 260 - στις άλλες γλώσσες 9 782 3. Έξοδα μετακίνησης και διαμονής των συμμετεχόντων 96 520 48 260 4. Έξοδα παρουσίασης των προγραμμάτων επιμόρφωσης στις αρχές των υπολοίπων κρατών μελών 26 086 13 043 5. Έξοδα σχετικά με την γλωσσολογική βοήθεια 52 174 26 087 6. Έξοδα διαμονής του προσωπικού των άλλων κρατών μελών (δηλαδή 150 γερμανικά μάρκα x 22 x 10 x 9) 297 000 148 500 Κοινότητα Γερμανία 1. 49 150 Ecu 16 383 Ecu 2. 11 412 Ecu 1 630 Ecu 3. 36 195 Ecu 12 065 Ecu 4. 13 043 Ecu 5. 26 087 Ecu 6. 148 500 Ecu 284 387 Ecu = 568 774 γερμανικά μάρκα 30 078 Ecu = 60 156 γερμανικά μάρκα